LidanRubinov/Halacha-QA huggingface dataset:
שאלה: אוננות: האם יש הבדל בין הוצאת זרע לבטלה ביום לבין הוצאת זרע לבטלה בלילה? (ואם כן האם לילה זה מתוך שינה או בגלל שהיצר הרע חזק יותר?)
תשובה: ב"ה, אם אדם מהרהר וזה גרם להוצאת זרע לבטלה - אז עבר איסור כפול של הרהור ושל. אבל אם לא הרהר וראה קרי בלילה אין לו עון. דני ארגמן
שאלה: כשרות תרופות הומאופטיות: לכבוד הרב! בננו בן ה7 סובל מאסתמה של העור מאז היותו תינוק. לא מצאנו פתרון בתחום הקונבנציונלי וניגשנו לרופא הומאופט חובש כיפה יש לציין. הוא נתן לנו כדורים קטנטנים למציצה תחת הלשון.יש לזה טעם טוב. את הכדורים מכינים בבית מרקחת הגליל בת"א. שאלנו את הרוקחת והיא אמרה שזה מורכב מלקטוז ומצמח שנקרא ליקופודיום. אין לזה כשרות. ההומאופט אמר "שכל הדתיים לקוחים את זה" כמו כן התיעצנו עם אבא חרדי לילדה עם בעיה זו שאמר שהטיפול עזר לה האם אפשר להשתמש?
תשובה: הכדורים האלו יכולים להיות מופקים או מסוכר ענבים או מחלב. הבעיה שיכולה להיות היא חלב עכו"ם. למעשה אפשר להקל במקרה הזה, כיון שמדובר בחולי שהרפואה ההומאופטית הוכיחה את עצמה. ובמקרה הזה אפשר לסמוך על האגרות משה שהתיר חלב שנחלב על ידי גוי משום שיש פיקוח במדינה.
שאלה: אוננות: אני נער מסורתי מתבגר ואני חי בסביבה חילונית לגמרי ואני חשוף להרבה דברים אשר מעלים לי את היצר. אני רציתי לשאול אותך מה היחס של הדת לגבי אוננות כי שמעתי כי לפי הדת אוננות זה חטא מאוד גדול אבל כל הסובבים אותי אומרים לי שזה מאוד טבעי ונורמלי אך איני רוצה לעשות משהו שהוא חטא מבחינה דתית כי אני נער מאמין מאוד שומר שבת ומניח תפילין
תשובה: וברכת ד  נושא הוצאת זרע הוא חמור ומורכב מאד. על כן כדאי ללמוד את הדברים ממקורם (לא תשובות ומאמרי אינטרנט), ולהעמיק בספרים שעסקו בשאלה זו, יש את ספרי הרב יהושע שפירא (רמת גן), וספרי הרב ארוש. כדאי לקרוא וללמוד ואז יודעים כיצד מתנהגים בדרך הישר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: צניעות: האם רצוי שהחלפת טיטול לתינוקת תעשה על ידי אם התינוקת בלבד או שאין שום מניעה שגם האב יחליף?מה המקור לתשובה
תשובה: אין שום מניעה שהאב יחליף טיטולים לביתו התינוקת. המקור: הגדרת הגמרא מאיזה גיל האב לא יכול לישון תחת שמיכה אחת עם ביתו "בקירוב בשר" דהיינו: בעירום. (בימי המשנה והתלמוד, ועוד מאות שנים אחר כך, היו רגילים לישון בעירום, מכוסים בשמיכה בלבד, גם גברים וגם נשים) מסכת קידושין דף פ  עמ  ב : "מתייחד אדם. עם בתו, וישן עמה בקירוב בשר ואם הגדילה, זו ישנה בכסותה וזה ישן בכסותו" הגדרת "הגדילו" היא: כאשר הבת בושה לעמוד עירומה לפני אביה. מכאן אפשר להבין, שעד גיל זה, עין בעיית צניעות של האב עם בתו התינוקת.
שאלה: צבא ושירות לאומי: איך עליי לדעת היכן אוכל יותר לתרום-בצבא או בשירות לאומי?
תשובה: לך. איך אוכל לדעת מה לייעץ לך? הרי אני לא מכיר אותך. את מכירה את עצמך, יודעת מה הכישורים שלך, יודעת מה המוטיבציה שלך. כדאי שתתייעצי עם מי שמכיר ה אותך היטב, ויכול ה לדעת היכן תוכלי לתרום את המירב, אך מעבר לכך: מה מתאים לאישיותך. בשירות הלאומי ישנן אפשרויות לתרום תרומה גדולה ביותר, ולא כל אחת יכולה לתרום בכל תחום. אני מכיר תחום של שרות, בעבודה עם מבוגרים הסובלים מפיגור שכלי ברמות שונות, התרומה שם גדולה ביותר, וזו ממש עבודת קודש, אבל הרבה בנות לא מוכנות לתרום בתחום הזה, ואני מבין אותן. יש שרות בבתי ילדים, התרומה שם גדולה ביותר, היא תובענית מאד, ולבתי ילד יש ביקוש לשירות הרבה מעבר למה שהם יכולים לקלוט בנות שרות. בצבא יש מקומות שהתרומה חשובה ביותר, אבל צריך לדעת באמת מה מתאים לך, לברר היטב את אפשרויות השירות, מגוון התפקידים שיועידו לך, ותנאי השירות. יש עמותה המסייעת בתחום זה של מציאת מקום שירות צבאי לבנות, תעזרי בה.
שאלה: בני נוער: הייתי שמח לדעת מדוע אין ספרים שקשורים לנוער, אין ספרי הלכה בכלל וכמעט אין ספרי אמונה בכלל לנערים ובני נוער? בטח ובטח לא בכמות שיש ספרים יותר לגילאים גבוהים? חשבתי על זה והגעתי לשתי אופציות - או שאנחנו - בני הנוער - צריכים להתנהג כמו המבוגרים ולקרוא את הספרים שלהם, או שאנחנו צריכים להתנהג כמו ילדים ולא לקרוא ספרי הלכה וכו. הטענה השניה מגוחכת לדעתי והטענה הראשונה קצת מכאיבה כי אם כל החובות של אדם מבוגר חלות עלינו בגיל 13, וכל הבגרות המינית והתמודדויות חלות בגיל 13 - 14, למה איננו מותרים להתחתן בגיל הזה? (אני יודע שחתונה בגיל הזה זה מוקדם ואף אחד לא מספיק בוגר וסיים לבנות עצמו וכו ) אבל אם אנחנו צריכים "לעדן את העולם המיני שלנו" בין ארבע לחמש שנים, זה אבסורדי שאין שום דבר שיעזור לנו בכך. מדוע אני צריך להכנס לאינטרנט ולשאול רבנים ואיני יכול לגשת לספריה שלידי? רק מפני שהיא מכילה אך ורק ספרים על נידה איך לשמור על עצמך בחברה שהאלמנטים בה כ"כ שונים מהאלמנטים של החברה היום? (פעם היו בשוק רק גברים, לא היו תנועות נוער מעורבות והיית מתחתן בגיל 12) אני לא אשתמש בטיעון "זה לא פייר" כי זה ילדותי, אבל אני מנסה להבין איזה היגיון זה לחיות תקופה של חמש שנים בטלטלות מיניות כאשר אין מספיק עזרה מצד הספריה ואפילו האתרים האחרים שבהם אני מבקר (כגון אינטרנט, בית כנסת)? מדוע אין שיעורים לבני נוער מחוץ למסגרת הישיבות? ועוד דבר שמאד צורם לי, הוא האפס מקום שנותנים לנו להתבטא. מדוע ילד בן 12 או אפליו 10 צריך ללכת לסניף כדי להביע את הדעה שלו בנושא שהמדריך הביא? מדוע ההתייחסות לנוער היא כ"כ מזלזלת מחד ומאידך כ"כ תובענית?
תשובה: זהו בדיוק הגיל להקיף את כל ספרי הרב אבינר שליט"א, עשה כן וירווח לך בהצלחה
שאלה: אוננות, וסרטים: כבוד הרב, יש לי 2 בעיות אוננות וסרטים לא צנועים, אני יתחיל בסרטים, הבעיה בהתחלה בבית ספר שלי שהוא דתי, נהגו ילדים לראות סרטים כאילו, ואפילו להדגים, ותמיד ניסו לשכנע אותי לראות למרות שלא הקשבתי להם, אבל אפילו זה לא יצא לי מהראש! כבר במשך 3 שנים חופרים על זה ואני פשוט לא יכול להפסיק לחשוב וגם בלימודים אני לא מרוכז בגלל מה שהם אמרו! שהגעתי לגיל 14 (היום) זו הייתה הפעם הראשונה שנפלתי לחטא זה :( ולמרות זאת ביקשתי סליחה וקראתי תהילים ואחרי כמה זמן נפלתי שוב והכל מתוך הרהורים ויצר! :( אני לא יכול לבקש סליחה ולחטא שוב! גם דמעות אני מיואש ועצוב! ואני אפילו רוצה לצום עבור זה (מראות אסורים) אי צניעות! אוננות זה דבר שלא התרגשתי ממנו אבל נפלתי בזה לא קצת! ולמרות הרצון היצר מפיל אותי שוב ושוב! :( אני לא רוצה בכלל את זה! אני לא כמו כולם שעשים בשביל הכיף ( חצי כיתה מאוננים) וזה בית ספר דתי! אני ממש עצוב שהרגתי ילד! (זרע לבטלה) ואני מתחנן שה יסלח לי מה עלי לעשות כדי שהיצר ילך ממני ושה יסלח לי? לצום?, לתרום? :( מחכה לתשובה כבוד הרב! ו
תשובה: משאלתך ניכר שחוזר אתה בתשובה על חטאים אלו. זה שהינך עצוב ומתחרט על מה שעשית- זה מעיד כ-1000 עדים על חזרתך בתשובה. על כן: 1. ת לפני בורא עולם על חטאים אלו. 2. תתחרט עליהם בלב שלם. 3. ותקבל לעתיד שלא לעשות יותר את חטאים אלו. 4. תגיד להוריך שיעשו בבית אינטרנט רימון- מסונן מאתרים שאינם צנועים, וכן אם אתה רוצאה סרטים שיהיו רק צנועים, וכדאי לך לראות רק עם עוד אנשים (כשרים וטובים) כך שלא תתפתה לראות דברים אסורים. זכור כי יצר הרע רוצה להכשילך בעצבות, ובאי שמחה. אתה חזק יותר ממנו!! הוא חלש!!! אז תלמד תורה ביתר שאת ועוז, תלמד משניות, ותגיד קריאת שמע שעל המיטה מתוך סידור בכוונה, תתן צדקה כפי יכולך (18 שקל- אם יש לך, אם לא- כמה שיש לך- אפילו שקל.) ותתפלל לבורא עולם שיעזור לך במשימה שלך לעלות בתורה וקדושה, לא להיסחף אחרי יצר הרע. אם נפלת -תשוב ותקום, אז תתייאש, כי ה  עימך, ובכל אשר תעשה -האל יצליח דרכך. כי הבא להיטהר- הקדוש ברוך הוא ישתבח שמו מסייע בידו. וסר עוונך, וחטאתך תכופר. עיין עוד בתשובתי ב- ברכה והצלחה צדיק.
שאלה: שינוי ההלכה: אם יש הלכה שנקבעה בעקבות סיבות ברורות, ועכשיו זה לא רלוונתי, למה לא משנים את זה? הגענו למצב אבסורדי שאפשר רק להחמיר לקבוע עוד תקנות ומנהגים, אבל לבטל אי אפשר. לפי הרב קוק בבית המקדש השלישי לא יהיו קורבנות בעלי חיים, זה אומר שניתן לבטל ציווים מפורשים מהתורה? אפשר גם לבטל את דין ממזר? איך זה עובד?
תשובה: תהליך ההתמודדות של ההלכה עם המציאות המשתנה הוא תהליך מרתק בעל היבטים רבים. במקרים רבים הסיבות שבגללן נקבעה הלכה מסוימת אינם ידועות לנו בבירור אלא על פי השערה. גם אנשי ההלכה הם שמרנים מטבעם ועל כן השינוי תמיד יבוא שלב אחד או שניים אחר שינוי המציאות ולא באופן מיידי. כל דרך אחרת תייצר הלכה קופצינית הרודפת אחר גחמות רגעיות. עם זה אינני מסכים לקביעה שבימינו אפשר רק להוסיף חומרות ואיסורים. דברי הרב קוק לא נאמרו בצורה ברורה ומפורשת, ובוודאי לא למערכת ההלכתית שבה אנחנו חיים היום, אלא מתוך ההנחה שבבוא הגאולה השלמה תשתנה כל הדרך שבה אנחנו עובדים את ה. שלמה הכט (התשובה ניתנה מהרב שלמה הכט) רבני ורבניות בית הלל עונים לשו"ת גם בפייסבוק -
שאלה: שם לתינוק: אנו צפויים ללדת את בננו הבכור בקרוב בע"ה. אהבנו מאד את השם עברי. אמנם כיוון ששם זה יחסית נדיר במחזותינו ביחס למשמעותו המיוחדת רצינו לברר האם השם אינו בעייתי מסיבה שאיננו מודעים לה.
תשובה: לכם. אין שום בעיה בשם "עברי". הכינוי "עברי" הודבק לאברהם אבינו (בראשית י"ד י"ג), יש האומרים משום שהיה תלמידו של עבר, יש האומרים שזה מתאר את מצבו של אברהם, כאשר בעולם אלילי האמין בבורא העולם, היחיד, שאינו גוף ואין לו דמות הגוף, כך שכל העולם היה מעבר אחד, ואברהם אבינו- מן העבר השני, יחיד באמונתו. שיהיה בשעה טובה, ובבריאות מלאה לאם ולנולד.
שאלה: מכירת מזכרות לגויים: הייתי מעוניין לברר האם קיימת בעיה הלכתית עם מכירת צלבים עם ישו הצלוב ושרשראות עם תליון צלב לנוצרים כמזכרות מארץ ישראל. לתשובתך אודה
תשובה: בהחלט כן, יש בעיה ברורה בכך. אלו אביזרים מובהקים של עבודה זרה, ויש איסור להנות מהם, ובוודאי שאסור למכור אותם.
שאלה: עד כמה צריך להשתדל?: מתסכל אותי מאוד כל העניין הזה של השתדלות מצד האדם לגבי כל מיני נושאים ודברים שהוא עושה. איך אני יכולה לדעת מתי עשיתי את ההשתדלות שלי? מתי להמשיך, לדחוף, להתעקש ולעמוד על שלי? ומתי להניח, להבין שהקב"ה יעשה את שלו אם ירצה, ואם לא- זהו כנראה סימן להרפות. לדוג - אדם רוצה להתקבל לאיזושהי עבודה, הוא מנסה פעם אחת- ולא מתקבל. הוא שולח ערעור- ולא מתקבל. הוא מנסה להפעיל קשרים- ולא הולך לו. הוא נתקל בהזדמנות נוספת- ואז הוא כן מתקבל. איך הוא יכול לדעת במהלך כל הזמן שניסה, שבסופו של דבר, זה מה שנכון בשבילו? האם הוא היה צריך להרפות אחרי פעמיים כי זהו כנראה סימן מלמעלה שלא ימשיך כך? אדם יכול לתרץ לעצמו תירוצים- " אולי הקב"ה רוצה שאני לא אתקבל אחרי פעם אחת? אולי לא עשיתי את כל ההשתדלות שיכולתי? אולי לא התפללתי מספיק? אולי נקבע למעלה תאריך אחר, ואני צריך להמתין לו?" במציאות כזו אדם חי כל חייו בהרגשה של שיעבוד למשהו או של פספוס. אשמח לדעת מה אפשר לעשות במקרים כאלו.
תשובה: בסוגיה זו יש דעות שונות - אציע לך דעה שהתגבשה אצלי במשך השנים. השתדלות אינה סותרת את האמונה והבטחון. האדם משתדל לא מפני שאיננו מאמין בד  אלא מפני שהוא יודע שהאמונה בד  מתבטאת לא רק בתפילה ולימוד תורה אלא גם בפעולות מעשיות בחיים. ההשתדלות היא כמו כל מצווה שאדם מתאמץ כדי לעשות את רצון ד. לדוגמה - הקב"ה הבטיח את הארץ לאברהם אבל במותה של שרה אברהם מפעיל את כל כשרונותיו המעשיים כדי להשיג אחוזת קבר לשרה (ולבאים אחריה). אברהם לא מסתפק בהשתדלות - הוא מבין שכל הקשיים באים כדי להוציא ממנו את הדבקות והמסירות שלו לקנות חלקת אדמה בארץ (כמו הקשיים שהוא התגבר עליהם כדי להוציא לפועל את גזרת העקידה). אברהם לא רואה בהבטחה האלוקית סיבה להתרשל במעשיו (זו ההשקפה הלקויה כאילו  אם הקב"ה רוצה הקב"ה ידאג ) אלא דווקא סיבה לצאת מגדרו בהשתדלות שלו להשתתף ברצון האלוקי שנאמר לו בהבטחה  לזרעך אתן את הארץ. התשובה לשאלה שלך היא לפני הכל לבחון את המטרה: האם אני עושה דברים למען עצמי או לשם שמים. מה הסיבה האמיתית שאני מחפש את העבודה הזאת: שכר גבוה, מעמד מכובד, פרנסה בלי הרבה מאמץ. אם זו המוטיבציה - המטרה פסולה, ואז ודאי אין מקום בכלל להשתדל ולהשיג את העבודה הזאת. אבל אם המטרה ראויה: בעבודה הזאת אני מממש את כשרונותי לטובת העם והארץ, אני מסייע לחלשים, אני מעצים את כבוד התורה בארץ או כבוד ישראל באומות. אז אין שום סיבה להרפות במשהו בהשתדלות (בתנאי שההשתדלות נעשית בכל הכללים המוסריים - אין חוסר יושר ולא חוסר צדק ואמת). לסיום אביא לך סיפור מפורסם של רבי נחמן שפוסל לחלוטין את הרעיון ש-  אם זה לא הולך סימן שד  לא רוצה.
שאלה: זרע לבטלה?: אני שומר כבר שלוש שבועות ויומיים את הברית(לא מוציא זרע לבטלה),אבל היום נחשפתי לדברים שלא צריך להיחשף אליהם בוא נגיד ככה,לאחר מכן גיליתי בתחתונים נוזל לבן,לא הרגשתי שיצא רק ראיתי לאחר מכן,לא אוננתי ולא נהנתי רק ראיתי את הנוזל. זה נחשב שהוצאתי זרע לבטלה?מה לעשות?
תשובה: אם הבטת בדברים לא צנועים, עברת על איסור גם אם לא השחתת את זרעך. קום והתקדש ותתמודד שוב עם היצר. בהצלחה
שאלה: הו : אני מאובחן כמחוסר צינורית המובילה את הזרע לשופכה. מה שבעצם אומר שלעולם לא שייך שיצא ולו תא אחד קטן של זרע בדרך רגילה אלא רק ע"י ניתוח חיצוני.השאלה שלי היא האם יש איסור לאונן במצב זה? או אפילו להביא את האבר לידי קישוי? אני חוזר ומזכיר,שום דבר מעבר לנוזל זרע צלול לא יוצא! זה בדוק מעבדתית 3 פעמים ב3 וריאציות שונות!!!!
תשובה: אכן יש מקורות בח בהם נראה שהבעיה היא הוצאת זרע, אך יש מקורות שמשמע שעצם ההגעה לקישוי היא בעייתית וכן משמע לשון השולחן ערוך תלמוד בבלי מסכת נדה דף יג עמוד ב אמר רב: המקשה עצמו לדעת יהא בנדוי, ולימא אסור! דקמגרי יצה"ר אנפשיה. ורבי אמי אמר: נקרא עבריין, שכך אומנתו של יצר הרע, היום אומר לו עשה כך, ולמחר אומר לו עשה כך, ולמחר אומר לו לך עבוד עבודת כוכבים - והולך ועובד. שולחן ערוך אבן העזר הלכות אישות סימן כג סעיף ג ז אסור לאדם שיקשה עצמו לדעת ח או יביא עצמו לידי הרהור, אלא אם יבא לו הרהור יסיע לבו מדברי הבאי לדברי תורה ט שהיא אילת אהבים ויעלת חן (משלי ה, יט) י
שאלה: תורה: אני ילד בישיבה תיכונית ויש לנו טיול בצפון ליומים ההורים שלי רוצים שאלך אבל אני רוצה לשבת בכולל וללימוד ההורים שלי יסמכו על התשובה שלך מה עלי לעשות?
תשובה: וברכת ד  שאלה קשה שאלת. הגמרא (ברכות מד ע"א) אומרת: אמר רבה בר בר חנה: כי הוה אזלינן בתריה דרבי יוחנן למיכל פירות גנוסר, כי הוינן בי מאה - מנקטינן ליה לכל חד וחד עשרה עשרה, וכי הוינן בי עשרה - מנקטינן ליה כל חד וחד מאה מאה, וכל מאה מינייהו הוה מחזיק להו צנא בר תלתא סאוי ואכיל להו ומשתבע דלא טעים זיונא. זיונא סלקא דעתך? אלא אימא: מזונא. רבי אבהו אכיל עד דהוה שריק ליה דודבא מאפותיה  ורב אמי ורב אסי הוו אכלי עד דנתור מזייהו. רבי שמעון בן לקיש הוה אכיל עד דמריד, ואמר להו רבי יוחנן לדבי נשיאה, והוה משדר ליה רבי יהודה נשיאה באלושי אבתריה ומייתי ליה לביתיה. בשו"ת תורה לשמה של הרב יוסף חיים זצ"ל, מגדולי רבני ספרד, יו"ד סי  תיח. כתב: הרי מפורש שהיו הולכין רבי יוחנן וסיעת מרחמוהי, מאה רבנן, ממקום למקום כדי לאכול מהפירות המתוקים והחשובים שלה, וכוונתם לשם שמים, והנה בודאי כולם היו חסידים וקדושים, נמצא דבר זה הוא משנת חסידים, ולית בה פקפוק, ולכן מאחר שגם אתה השואל כונתך לשם שמים בשביל חיבוב ארץ ישראל, ולהודות לד  על הארץ ופירותיה הטובים, לך אכול בשמחה, והכל הולך אחר כונת הלב. הא לך ששאלה זו יש לה צדדים לכל כיוון, והכל הולך לפי כוונת הלב. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: נתינת צדקה לגייס שטס במחלקת עסקים: יש לי שאלה לגבי מתן צדקה. האם זה מתאים לתת צדקה לארגונים שבם מגייסות הכספים הראשים טסים במחלקת עסקים בחברות תעופה. אני מבינה שלפעמים זה יכול להיות מתאים כלומר, אם מישהו הוא מאוד מבוגר או שהוא טס למרחקים ארוכים בלוח זמנים צפוף, אבל לפעמים אני מרגיש שזה לא ר שהצדקה שלי הולכת לכרטיסים במחלקת עסקים, במיוחד כאשר אני טסה במחלקת תיירים. בפעמים שאני הייתי בטרקלין מחלקת העסקים בשדה התעופה, שמתי לב, כי מגייסות הכספים הראשים הם טסים במחלקת עסקים.
תשובה: אני לא מבין את השאלה. מי שמגייס כספים בארגון צדקה, וטס במחלקת עסקים, הוא גזלן הציבור ופושע שקשה למצוא דבר חמור מזה בנושאי צדקה. כאשר מדובר באדם מבוגר מאוד - אפשר שיש להתייחס אחרת, אולם גם כאשר מדובר בלוח זמנים צפוף ובמרחקי טיסה ארוכים - זוהי הנאה מכספי צדקה של ציבור שלא כדין, ונאמרו עליה דברים חמורים ביותר במשניות מסכת פאה. אני מבקש להדגיש כי לא מדובר בצרות עין. אם הם טסים מכפסם - שייהנו ממחלקת עסקים ככל שירצו. גם אם מישהו הזמין אותם על חשבונו, או כל סידור אחר - אדרבא, מותר לאדם לעשות זאת. אולם הם נוטלים כספים שאנשים הפקידו בידם כדי לקיים מצוות צדקה, ומועלים באמון של הציבור, ומשתמשים בכספי צדקה שנועדו לעניים או למוסדות כדי לטוס במחלקת עסקים?! איך אפשר?! אני לא הייתי תורם יותר לעמותה זו. כמובן, לאחר בירור העובדות כראוי. אדגיש: חובת הנקיות מד  ומישראל מוטלת על מגייס הצדקה. אם הוא לא משתמש בכספי הצדקה לצורך זה - הוא זה שמוטל עליו לדאוג שיידעו מזה (אין פשוט מלפרסם באתר האינטרנט של העמותה). הוא לא יכול להסתתר מאחורי החובה של אנשים אחרים לדון אותו לכף זכות. ההלכה יצרה מחסומים מאוד גדולים בפני גייסי צדקה בפרק הראשון של בבא בתרא, כדי שלא יקרה מצב כזה בו מגייסי צדקה נוטלים לעצמם טובות הנאה כמו טיסה במחלקת עסקים. ושבת
שאלה: אוננות:!! האם ל-אונן מותר להתפלל??
תשובה: מהשמים תנוחם, אונן פטור מכל המצוות ולכן איננו מתפלל. האונן הוא עד שיקבור את מתו (ולדעות מסוימות עד שימסור אותו ל חברה קדישא ) המקום ינחם אותך בתוך שאר אבלי ציון וירושלים דוד לוי
שאלה: אוננות: קראתי בויקיפדיה שאוננות זה חלק בלתי נפרד מגיל ההתבגרות אני עוד כמה ימים בן 14 זה יכול לקרות גם לי?
תשובה: וברכת ד  זה בודאי יכול להיות אצל כולם, השאלה האם אתה מוגן לומד על הנושא בצורה מסודרת בעזרת ספרים טובים או רב שמבין את הנושא בצורה מקיפה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: לבוש צנוע לגברים: האם מותר לי ללבוש בגדים קצרים בבית? ובחוץ? זאת אומרת, מכנס קצר, חולצה קצרה ואפילו חולצה ללא שרוולים? אני מתחזק ומתחזק וזה לא מרגיש לי צנוע להיות בבגדים קצרים ולהתפלל או אפילו להגיד מדי פעם "ישתבח שמך" חם. על הפעולה המבורכת והמחזקת הזאת שלכם! כל הכבוד.
תשובה: אכן יש צניעות גם לגברים. גבר ראוי לכסות איבריו לכבוד ד  שמלא כל הארץ כבודו. יש להתלבש כפי שהיית מתלבש בנוכחות אנשים חשובים. כאן יש להבדיל בין ההופעה בבית או ברחוב וההופעה בבית הכנסת. אפשר בבית ללכת בבגדים קלים יותר - הכל בהתאם לנסיבות. ברחוב צריך לשים לב להופעה יותר מכבדת. בבית הכנסת צריך להתלבש בצורה עוד יותר מכובדת. לכן יש כאלה שמקפידים לא ללכת עם מכנסים קצרים בחוץ, יש כאלה שמקפידים על מכנסים ארוכים רק בבית הכנסת. הוא הדין שרוול החולצה (ודאי לא ראוי ללכת עם גופיה ברשות הרבים) הוא הדין גרביים. כפי שאתה נוכח - אין הלכה אחידה בדברים הללו. כל אדם בוחר כיצד לכבד את ד  בלבושו. הדבר תלוי גם במוסכמות הסביבתיות: לא דומה מכנסים קצרים בעיר ומכנסים קצרים במושב.
שאלה: יעוד וחשק בחיים: לרב. הנני כיום בן 24 בחור ישיבה למדתי במוסדות חרדלים וכעת אני כ5 שנים בישיבה לבעלי תשובה מסיבות שונות. לצערי מגיל צעיר חיי עוסקים בפורנו ואוננות אני לא מכיל את מציאות החיים לא יודע לדבר עם אנשים ועדיין בורח לטלויזיה.לאחרונה התוודעתי לארגון שמור עיניך הטוב אך עדיין קשה לי. עד עכשיו דחיתי שידוכין מהסיבה שלא ברור לי מי אני ולאן אני ולאחרונה הייתי בפגישה ולא הלך בנתיים אני בסטנד בי, פוחד לצאת כך כשאני עדיין מכור ולא קרוב לאלוקי. הבדידות אוכלת אותי ועצבות היא נשימתי. נתקרבתי מעט לרבי נחמן שמאיר לי החשיכה אבל עדיין שום דבר לא זז בחיי אני תקוע במקום ולאחור וכל חברי דוהרין קדימה מתחתנים ילדים ומתעלים בתורה וירש. ההרגשה שאנני ממצה את עצמי קשה לי. קשה לי לפנות לראש הישיבה שלי כי הוא יותר כללי ואני גם ביישן. מסתפק אני עד אנה אני אשוטט באינטרנט עד אנה אזלוג שוב מידי פעם לטלוויזיה ומתי ה יכנס לחיי ולעצמותי. בנתיים אני מחזיק מעמד אבל אני רוצה גם לחיות. וסליחה על הישירות אקבל כל תגובה.
תשובה: אני יכול לנסות לגשש. לראות אם הדברים שאני כותב עשויים לדבר על לבך. אולי הם מתאימים. אולי לא. אכתוב דברים קצרים. ראשוניים. אם תרצה   תשוב, ונמשיך לדייק יותר ולכוונן יותר את הדברים. יש סדר לתורה. על הסדר בתורה כתבתי כאן וגם על המשמעות שלו. האם אתה יכול לנסות לצאת מהקופסה ולנסות לבנות לך סדר אחר של חיים. לאמור: סדר התורה מתחיל בצלם אלוקים שיש באדם, בעולם, בדרך הארץ הטבעית שיש בו. האבות שלנו היו אנשים מלאים, שהתפרנסו מעמל כפיהם וקראו בשם ד   שהיו רועי צאן ועובדי אדמה ושמרו את דרך ד  לעשות צדקה ומשפט. אולי צריך ללכת בדרך הזו? אולי זה הזמן לבנות אישיות שלמה. לצאת. ללמוד מקצוע. להתפרנס. לעמוד על הרגליים של עצמך בדרך הארץ הטבעית של העולם, ואז להיות מסוגל לבנות אישיות רוחנית יותר שלמה ויותר מלאה? לא להסתכל ימינה ושמאלה על מצבם של החברים שלך ועל ההצלחות שלהם, אלא פשוט לבנות את עצמך מהמסד ועד הטפחות. כשמתחילים ללכת בדרך זו אפשר שהיא תגלגל את עצמה, ובעזרתה תוסיף אור שיאיר לך עוד יותר את הדרך. האם הדברים מדברים על לבך?
שאלה: התנהגות בבית הכנסת: יש לנו בבית כנסת אדם מבוגר שלועג לשליחי ציבור או לילדים הקוראים בתורה על הטון תפילה שלהם. מה אפשר לעשות במקרה כזה? האם זה יהיה תקין שהבן שלו יעיר לו? ויום טוב.
תשובה: זה תפקיד רב בית הכנסת.
שאלה: חלום: חלום שחלמתי בבוקר שבת אני עומד ליד אדם מבוגר עם זקן ארוך לא מסודר לידו עומדים עוזרים שלו כך ניראה לי גם הם מזוקנים כולם ניראה כמו תלמידי חכמים כשהוא מביט בכלום עינייו שחורות הכל שחור וכשהו מפנה את מבטו אלי אני רואה את גלגלי עיניו שאלתי אותו למה רק אני רואה את עינייך חייך אלי ואמר כי אתה אולך להיות בבמקומי הוא המר מילה שלא הבנתי (ריחן או מרן או הריחן) לא זוכר.שאלתי אותו למה מתי? הוא חייך ואמר "פעם משהו אמר לי שהוא מבוגר מאוד ואמרתי לא,אתה מבוגר מה משה רבנו צריך לומר על גילו וכלם צחקו שם ויתעוררתי בשבת בבוקר. עכשיו מה הקשר אלי ואולי זה סתם חלום שקידי לשכוח. ב א.
תשובה: נראה שהחלום מבטא דברים טובים. גם אם לא נוכל להסביר את הפרטים, יש בחלום הזה רוח טובה ונעימה: אתה כן רואה את העיניים (שאחרים לא רואים אותן) הוא מחייך אליך הוא מדבר אתך בידידות בסוף כולם צוחקים ואתה מתעורר בתוך הצחוק שלהם. נראה שאתה יכול לזכור את החלום הזה כמעין ברכה טובה ושמחה שזכית לה.
שאלה: תיקון ודרך תשובה: אני חייבת לדעת מה התיקון ודרך התשובה לבת שאוננה פעם אוננתי ולא ידעתי שזה אסור אפילו בדקתי לפני עם זה מותר ולא ראיתי איסור לבנות אבל הרגשתי רע עם זה ועכשיו אני גם יודעת ומבינה למה החיים שלילא כ"כ ר הם נטולי חיות אני חייבת לדעת איך חוזרים על זה בתשובה!!!!!!!!!
תשובה: אני רוצה לבטא הסתייגות מהקביעה שלך (ציטוט):"אני גם יודעת ומבינה למה החיים שלי לא כ"כ ר הם נטולי חיות". את נשמעת כאן יותר מדי שלילית כלפי עצמך. לא צריך להפריז בחומרת דברים שאנחנו עושים ולחשוב שמשום כך החיים שלנו  נטולי חיות. עם זאת ודאי נכון וחשוב לתקן את דרכנו ומתוך כך גם לעשות תשובה. בכל עבירה שבין אדם למקום בלבד, תשובה בלבד מועילה לגמרי. התשובה האמיתית היא פשוטה אבל קשה. בסך הכל צריך לנתק עצמנו מהמעשה השלילי: 1. להכיר בחטא, 2. להתחרט עליו 3. לקבל על עצמנו שלא נשוב למעשה הזה לעולם. לאחר שתעשי תשובה שלימה תדעי שהענין הזה מתוקן לגמרי, אם עדין יש לך קשיים בחיים אז צריך למצוא את הסיבות שלהם במקום אחר.
שאלה: כפרה על חטא: התחתנתי בגיל מבוגר, בסביבות גיל 30, לא הזמני לחתונתי את אחד מחברי הטובים, אחת הסיבות לכך משום שהיה לי קשה שלא הציע לי שום הצעה בשנות הרווקות שלי. למרות שעברו כבר כמה שנים מחתונתי, אני חש חרטה עצומה על כך שלא הזמנתי את אותו חבר לחתונה, ואינני יודע כיצד אכפר על חטא זה, אני יכול לשוב בתשובה במובן של בקשת סליחה מאותו חבר, אך לא במובן של "אם תגיע לידי אותה סיטואציה-לא אחטא בחטא זה" שכן לא תגיע לידי אותה סיטואציה, חתונה זה מאורע של פעם בחיים שאינו חוזר. כיצד איפוא עלי לעשות תשובה, אם בכלל יש אפשרות כזו?
תשובה: לספר לחברך על הקושי שלך לאורך השנים ולבקש את סליחתו, ולספר לו על אהבתך אותו.
שאלה: ראיתי הרבה עצות אבל כלום לא עוזר לי - לבנים: בגיל 18 הייתי "ברוגז" עם הקב"ה והרשתי לעצמי לחטוא רבות ביצר העריות אז גם גיליתי לראקונה את האוננות ומאז פעם אחר פעם במשך מאות פעמים אוננתי ואני עוד ממשיך לאונן ניסיתי אינספור דברים כאלה ואחרים אך כלום לא עזר. האם יש באפשרותכם לעזור לי?
תשובה: על השאלה שלך. שמעתי את המצוקה שאתה מעלה והזדהיתי מאוד עם חוסר היכולת להפסיק. זה באמת מתסכל מאוד. כפי שציינת האוננות היא רק סימפטום או תסכול מהקשר הלא מוצלח שלי עם אלוקים. כאשר אני מרגיש טוב יותר אני לא צריך לאונן. עשית את הפעולה החשובה ביותר כדי להפסיק - פנית לבקש עזרה וזה מצויין. ברגע שאתה מבין שיש לך בעיה זה גם מה שיעזור לך לפתור אותה. שאלת, האם יש באפשרותינו לעזור לך? בהחלט! אפשר לעזור לך, אך את העזרה העיקרית אתה צריך לעשות. באופן אישי אני השתמשתי הרבה באוננות במשך תקופה ארוכה כדי להרגיש טוב וכיום אני יודע שאפשר להפסיק. אם הקשר שלך עם אלוקים יהיה טוב יותר. אם תאמין בעצמך ולא תהיה מתוסכל תגלה שלא צריך את המוצץ של האוננות. אתה צריך להחליט שאתה רוצה ומוכן לעשות זאת, העזרה שתוכל לקבל היא איך לעשות את זה. בשלב ראשון הייתי מציע לך להתבונן בכל מיני נקודות שגורמות לך להרגיש לא טוב. אצלי זה היה כעס, קנאה, השוואה ביני לבין אחרים וכדו. ההבנה שיש לי בעיות וזה ר ואני לא צריך להרגיש מתוסכל בגלל הבעיות שלי - זה מה שעוזר לי לקבל את עצמי ולא לברוח לאוננות. קשה לעשות זאת לבד וטוב שפנית לשתף ולקבל עזרה, יש הרבה אנשים כמוני וכמוך שמרגישים אותו הדבר ואנו עמלים כיום להפגיש בין בני נוער עם בעיות דומות של אוננות פונוגרפיה וכו. ההרגשה שעושים זאת בייחד עוזרת לנו להפסיק את המצב רוח הלא טוב שאנו נמצאים בו וכמובן גם את האוננות. ושוב העיקר התקווה יש פיתרון ובעזרת ה  תגיע אליו, גם אם זה יקח זמן אוהב
שאלה: בעלי צופה בסרטי פורנו: גיליתי שבעלי צופה מדי פעם באתרים לא נקיים בעבודה שלו (עובד עד מאוחר בתוך משרד סגור), הוא טען שזה מתוך סקרנות והוא לא מכור וזה פעם בחצי שנה.אני לא כ"כ מאמינה לו. רע לי מאוד על כך, מה גם שאני לא יפה כמותם. ואני חושבת שאולי הוא לא שמח בי כ"כ. דבר שני, הוא משקר הרבה מאוד וכשאני תופסת אותו, הוא טוען שזה כדי שאני לא אפגע.
תשובה: הנושא הזה הוא נושא ארוך ומסובך, וקשה לעסוק בו במסגרת קצרה כל כך כמו התשובות האלה באינטרנט. אכתוב רק כמה דברים כעזרה ראשונה: הדבר הראשון שאת צריכה לעשות הוא קודם כל להחליט בתוך עולמך פנימה מה הדברים האלה עושים בתוכך. ממה שאני לומד מהמחקרים   העובדה שהוא צופה בסרטים נוראיים אלה אינה אומרת שהוא לא רוצה אותך, או שאת לא מספקת אותו במישורים הגופניים. אל תראי את זה כמי שאשמה או אחראית, או כמי שבעלה מטיח בה דברים שכיוון שהיא לא מספקת אותו   הוא הולך למקורות אחרים. מי שלא ר בסיפור הזה אינו את אלא הוא. חשוב לך מאוד להתייצב כך מול עצמך. אתם כרתם ברית ביניכם. ברית של נאמנות. ברית של מציאת האחד בשני את כל מה שהוא מבקש. זו הברית שאת חיים בתוכה. את גם צודקת שקשה להאמין שמדובר במרחקים כה גדולים של חצי שנה. את גם צודקת שחוסר אמון בין בני זוג הוא בעייתי, ואין את רוצה שדברים ייעשו "לטובתך". בד בבד עם השיח הפנימי שלך עם עצמך, נסי לבדוק עם עצמך מה את יכולה לעשות (לא בגלל שאת אשמה, אלא דווקא בשל היותך ה"מבוגר האחראי") כדי לפתוח איתו מהלך של אמון. שהוא יראה את הבשורה הגדולה ואת התועלת כשהוא אומר לך אמת  כשתציעי כי תחזרו אחד אחרי השני מחדש, כמו שהייתם בתקופת ההיכרות שלכם, כדי לחדש את הברית ביניכם  ועוד דברים שאת עצמך יכולה לעשות כדי לפתוח. כאמור, אלה דברים שהם עזרה ראשונה בלבד. הם לא מענה ארוך ומסודר למצוקה שאת נמצאת בו, אולם אפשר לפתח בעזרתם. האם את יכולה ללכת בדרך זו?